Uiters waardevolle munt uit museum gesteel | Maroela Media
Die munt weeg 100 kg (Foto: Marcel Mettelsiefen/dpa)
'n Reuse-gouemunt is Maandag in die vroeë oggendure uit die Bode Museum in Duitsland gesteel.
Die munt weeg 100 kg en het 'n geskatte waarde van $750 000, maar indien die gewig in ag geneem word, kan dit omtrent $4,5 miljoen werd wees. Dit is 3 cm dik met 'n deursnee van 53 cm. Die munt het aan die een kant twee esdoringblare op en 'n afdruk van koningin Elizabeth II aan die ander kant. Dit is in die Guinness-rekordboek aangeteken weens die suiwerheid van die goud.
Die munt word sedert Desember 2010 in die Bode Museum in Berlyn uitgestal. Dit is in 2007 in Kanada gemunt en daar is slegs 'n beperkte hoeveelheid gemaak.
Stefen Petersen, 'n polisiewoordvoerder, het gesê die inbrekers het omtrent 03:30 deur 'n venster geklim en 'n uitstalkas gebreek waarin die groot munt bewaar is. Peterson wou nie bevestig of die polisie beeldmateriaal van die voorval het nie, maar het gesê die polisie vermoed daar was meer as een persoon betrokke. Die inbrekers het reeds met die munt gevlug voor die polisie op die toneel aangekom het.
'n Leer is naby die treinspoor in die omgewing gevind en speurders wat spesialiseer in kunsverwante misdade doen opvolgondersoeke.
Die wêreld in foto's – 28 Maart 2017
Wonder of die munt oppad is na Suid-Afrika? Niks kan my meer ontstel of skok in hierdie lewe nie. Stal 'n renosterhoring of donkievel uit in die munt se plek en sien hoe gou verdwyn dit.
Wel gelukkig weet ek dis nie een van ons.plaaslike frustreerdes nie want hulle is bloot te besig om.plaaslik te vat wat hulle wil wanneer en hoe hulle wil van wie hulle wil. So…beslis te oorwerk om oor die grens te gaan inwin?